OpenLLM-France/wikimedia huggingface dataset:
# Arisaema triphyllum

Arisaema triphyllum és una espècie de planta herbàcia i perenne que creix a partir d'un corm. És una espècie molt variable que fa de 30 a 65 cm d'alt. És nativa d'Amèrica del Nord i es troba en boscos humits des de Nova Escòcia a Minnesota, i pl sud fins a Florida.
És una planta amb una sexualitat vegetal variable segons els seus estadis de creixement.

## Descripció

Les fulles són trifoliades; cada folío fa 8-15 cm de llarg i 3-7 cm d'ample. Aquestes plantes es confonen de vegades amb l'heura verinosa. La seva inflorescència té forma irregular i fa fins a 8 cm de llarg. Els fruits són llisos i verdosos, són baies d'1 cm de diàmetre. Maduren a finals d'estiu.
Conté oxalat de calci i cusa irritació a la boca i la gola si es consumeix.
Els indígenes americans la consumien com a planta medicinal.

## Subespècies

A. triphyllum consta de tres subespècies: A. triphyllum subsp. stewardsonii i A. triphyllum subsp. pusillum són diploides, i A. triphyllum subsp. triphyllum és tetraploide originada com híbrid de les dues anteriors.

## Referències

* ↑ The Arisaema triphyllum complex, based in part on Treiber, M., 1980. Biosystematics of the Arisaema triphyllum Complex. PhD Dissertation, University of North Carolina, Chapel Hill.
* ↑ 1. Arisaema triphyllum (Linnaeus) Schott, Flora of North America

## Enllaços externs

* Flora of North America: Arisaema triphyllum
# Holmes

«Holmes» té aquests significats:
* Holmes Beach, població dels Estats Units a l'estat de Florida
* Cometa Holmes, cometa periòdic del Sistema Solar descobert per l'astrònom britànic Edwin Holmes
* Biografies:
** Alfred Holmes (Londres, 1837 - París, 1876), compositor i violinista anglès
** Arthur Holmes (1890 - 1956), geòleg britànic
** Augusta Holmès (París, 1847 - 1903), compositora francesa de pares irlandesos
** George Augustus Holmes (Peckham, 1861 - 1943), compositor anglès
** Henry Holmes (Londres, 1839 – San Francisco, Califòrnia, USA, 1905), compositor i violinista anglès
** H. H. Holmes (1861 - 1896), assassí en sèrie nord-americà
** Jackie Holmes (1920, Indianapolis, Indiana), pilot estatunidenc de curses automobilístiques
** James Holmes
** Katie Holmes (Toledo, Ohio, 1978), actriu estatunidenca
** Odetta Holmes (Birmingham, Alabama, 1930 - Nova York, 2008), cantant i activista afroamericana
** William Holmes (Kingston upon Hull, 1936), ciclista anglès
* Personatges de ficció:
** Mycroft Holmes, personatge de ficció creat per Arthur Conan Doyle que apareix a alguns relats de les aventures de Sherlock Holmes
** Sherlock Holmes, personatge de ficció
* Cinema:
** Holmes & Watson. Madrid Days, pel·lícula de 2012
** Mr. Holmes, pel·lícula de 2015
# Tombies

Els tombies són els membres d'un clan ijaw que viuen a l'est del delta del Níger, a Nigèria. Van ser fundats abans del segle xiii quan els seus avantpassats van emigrar d'Ekpetiama-Tombia, al centre del delta del Níger.

## Història

Els tombies, quan emigraren del centre del delta del Níger abans del segle xiii es van assentar a la costa atlàntica a on actualment hi ha Nyankpo, que posteriorment fou habitada per ibanis. Els tombies hi van viure abans que aquests últims. Degut a l'erosió causada per l'oceà Atlàntic, els tombies van tornar a emigrar, primer a Elo-Tombi, a la zona andoni, van passar per Bregede, a on van fundar la ciutat de Finima, després a Elem-Tombia i finalment a Ekule-Kiri-Tombia, que és l'actual ciutat de Tombia. La fundació de la ciutat moderna de Tombia es degué a la guerra civil kalabar que va succeir entre el 1879 i el 1881.

## Referències

* 1 2 3 4 tombies a ijawland.info.
# Pèira deth Uelh de Garona

La Pèira deth Uelh de Garona o Pèira de Mijaran és un megàlit situat just a la partició d'aigües entre l'Atlàntic (riu Garona) i la Mediterrània (riu Noguera Ribagorçana) a l'extrem superior del Pla de Beret i dins el municipi de Salardú. La pedra és de tipus granític de secció irregularment prismàtica i de prop de 2 m d'alçada, motiu pel qual s'havia considerat un possible menhir. Es troba a una alçada de 1.881 m sobre un petit turonet a prop de la carretera C-142B.

## Referències

* ↑ «Megalitos de España». [Consulta: 16 desembre 2022].
* ↑ «Vissir3». Institut Cartogràfic i Geològic de Catalunya. [Consulta: 16 desembre 2022].
# Xelkovnikov

Xelkovnikov - Шелковников (rus) - és un khútor de la República d'Adiguèsia, a Rússia. Es troba a 40 km al sud de Koixekhabl i a 49 km a l'est de Maikop, la capital de la república.
Pertany al municipi de Vólnoie.
# Cornèlia Africana la Major

Cornèlia Escipió o Cornèlia Africana, dita la Major (llatí: Cornelia Scipionis Africana Maior), va ser la filla gran de Publi Corneli Escipió Africà el vell i d'Emília Tèrcia. Formava part de la gens Cornèlia, i era de la família dels Escipions.
Es va casar amb Publi Corneli Escipió Nasica Corculum, que era cosí segon seu. Va tenir un fill, Publi Corneli Escipió Nasica Serapió, que a jutjar per l'any en què va ser cònsol, el 138 aC, Cornèlia es devia casar cap als anys 184-183 aC. Cornèlia va tenir tres germans: Publi, Luci i Cornèlia la Menor anomenada Menor.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 748.
# Bükme

Bükme o Mercimekli bükme (turc per bükme amb llentilles) és un plat de massa, de la cuina turca, similar a una mena de börek turc. Es fa amb fulles de massa (yufka) fresca omplertes amb llentilles bullides, i es cuina al forn. Altres ingredients són l'oli de cuinar, margarina, cebes, sal i espècies. Abans de fornejar la safata es pinta amb oli de cuinar i s'utilitza paper de cuinar per a cobrir el fons. És un plat típic d'Afyon i voltants, especialment del districte d'Emirdağ. Com la província d'Afyon és famosa per la producció del cascall (Afyon significa opi), també es fa bükme amb llavors d'aquest planta, llavors el plat s'anomena "haşhaşlı bükme" (bükme amb llavors de cascall).

## Referències

* ↑ Afyon Valiliği; Ziya Güler. Afyon 2001 [iki bin bir] il yıllığı. Mina Ajans.
* ↑ Erkan Çalık. Emirdağ. UM Yayıncılık, 2007. ISBN 978-9944-784-00-9.
* ↑ Nail Tan. Derlemeler makaleler: Halk bilimi (folklor), halk edebiyatı, genel. N. Tan, 2007. ISBN 978-975-98896-6-1.
* ↑ Turhan Baytop. Türkiyede bitkiler ile tedavi (geçmişte ve bugün). İstanbul Üniversitesi, 1984.

## Vegeu també

* Haşhaşlı çörek
# Arisa Matsubara

Arisa Matsubara (松原 有沙, 1 de maig de 1995) és una futbolista japonesa.

## Selecció del Japó

Va debutar amb la selecció del Japó el 2019. Va disputar 2 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2019 | 2 | 0 |
| Total | 2 | 0 |

## Referències

* ↑ Japan Football Association

## Enllaços externs

* Arisa Matsubara, Fitxa a Soccerway
# Chan Ho-tin

Chan Ho-tin (en xinès: 陳浩天; nascut el 6 de setembre del 1990) és un activista polític de Hong Kong. És el fundador i coordinador del Partit Nacional de Hong Kong, el primer partit que demana la independència de Hong Kong. Chan va néixer a Hong Kong el 1990 i va estudiar enginyeria i administració d'empreses a la Universitat Politècnica de Hong Kong (HKPU). Es va iniciar en la política quan va participar en la protesta de Hong Kong del 2014, anomenada la Revolució dels Paraigües, contra la decisió del govern de la Xina de posar restriccions al mètode de nominació de candidats a les eleccions del 2017. Chang va ser un dels manifestants rellevants després de la càrrega policial a la "civil square" ocupada pels manifestants el 27 de setembre. El 28 de març del 2016 va fundar el partit independentista Partit Nacional de Hong Kong.

## Referències

* ↑ «Just Who Is Hong Kong Independence Leader Andy Chan?» (en anglès). https://time.com,+03-08-2019.+[Consulta: 3 agost 2019].
* ↑ Standard, http://www.thestandard.com.hk.+«Chan Ho-tin compares Beijing's rule to modern-day colonialism» (en anglès). http://www.thestandard.com.hk/,+03-08-2019.+[Consulta: 3 agost 2019].
* ↑ Press, Hong Kong Free. «LIVE: Hong Kong pro-independence activist Chan Ho-tin delivers speech despite pressure from Beijing» (en anglès). https://www.hongkongfp.com,+14-08-2018.+[Consulta: 3 agost 2019].
* ↑ hermes. «Hong Kong activist Andy Chan Ho Tin pushes on amid China's bid to stop his lunchtime talk» (en anglès). https://www.straitstimes.com,+12-08-2018.+[Consulta: 3 agost 2019].
# Teroual

Teroual (àrab تروال) és una comuna rural de la província d'Ouezzane de la regió de Tànger-Tetuan-Al Hoceima. Segons el cens de 2014 tenia una població total de 12.621 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Rafael Nuix

Rafael Nuix (Torà, bisbat de Solsona, 17 de febrer de 1741 - Ferrara, 1802) fou un jesuïta germà del també jesuïta Joan Nuix. Dedicat fins a l'extenuació a l'estudi de les ciències, principalment de la teologia, sense descansar mai un moment. Va escriure sota el pseudònim d'Alethino philolai.

## Obres

* «Orationes quinque ad romanos pro humanae reipubticae felicitate adversus incredulam saeculi XVIII philosophiam»:
* «Asisii typis Octavii Sgariglia 1788 a 1797»
* «De vita et moribus Blasii Larrasii. Venetiis apud Franciscum Andreola» (1798). Conté dos llibres : en 1r es demostra a Larraz com «cultor eximius rectae rationis»; el segon «verae reiigionis cultor eximius — Titi Carici Perpennae ad quirites pro romani pontificis in controversiis fidei dirimendis auctoritate adversus falsos catholicae ecclesios cultores orationes quinqué. Asisiis typis Octavii Sgariglia» (1784)

## Referències

* ↑ Torres i Amat, Fèlix. Memorias para ayudar a formar un diccionario crítico de los escritores catalanes y dar alguna idea de la antigua y moderna literatura de Cataluña (en castellà). Barcelona: Imprenta de J. Verdaguer, 1836, p. 442-443 [Consulta: 8 octubre 2013].
# Xenorhina similis

Xenorhina similis és una espècie de granota de la família Microhylidae que viu a Indonèsia i Papua Nova Guinea.
Està amenaçada d'extinció per la pèrdua del seu hàbitat natural.

## Referències

* Richards, S. & Parker, F. 2004. Xenorhina similis. Llista Vermella d'Espècies Amenaçades de la UICN 2006. Consulta: 27 d'abril del 2008.
# Cornèlia (filla de Sul·la)

Cornèlia (en llatí Cornelia Silla) va ser la filla del dictador Luci Corneli Sul·la i de Julia. Va néixer quan el seu pare ja havia mort.
Es va casar amb Quint Pompeu Ruf, assassinat pel partit popular el 88 aC per ordre del tribú Publi Sulpici Ruf.

## Referències

* ↑ Smith, William (editor). A Dictionary of Greek and Roman Biography and Mythology (en anglès), 1870.  Pàg, 854
# Aranshahíkides

Els aranshahíkides (Aranogulları en azeri, Առանշահիկներ [Aranshahiker], Եռանշահիկներ [Yeranshahikner] en armeni) foren la dinastia governant de l'Albània del Caucas a partir d'una data desconeguda i fins a finals del segle vi. El historiador Khorenatsi afirma que "aghu" era un sobrenom donat al príncep Arran, a qui el rei arrani Aran I (Vagharsh I) havia nomenat governador de la província del nord-est fronterera amb Armènia. Segons una tradició llegendària reportada per Khorenatsi, Arran era descendent de Sisak, l'avantpassat de la dinastia siuníkida (o sisàkida).
Els governants esmentats són:
* Arran
* Aray
* Anushavan
* Parat
* Arbag
* Zavan
* Parnas
* Sur
* Havang
* Vashtagh
* Ambakh
* Arnakh
* Shavarsh
* Horay
* Vastamkar
* Harakh
* Hiran
* Anjakh
* Dalagh
* Horai II
* Zarmehr
* Borj
* Arbun
* Bazak
* Khoy
* Yusak
* Khaynakh
* Skaiordu
* Parui
* Pharnavaz
* Pajuj
* Kornak
* Pavus
* Eruand
* Tigran

## Branques posteriors

No hi gairebé cap informació sobre el príncep Arran i els seus primers successors. Segons la tradició, en el començament del segle vii els mihrànides havien convidat a 60 homes dels aranshahíkides a un banquet i els van matar tots, amb l'excepció de Zarmihr Aranshahik, que s'havia casat amb una princesa mihrànida. Per aquest motiu la família Mihrànida havia esdevingut prínceps de Gardman i com una mena de presidents de tots els prínceps de l'Albània del Caucas o Aghuània. Sahl Smbatean fundador del principat de Khatxèn era un descendent de Zarmihr Aranshahik. D'acord amb Arakel Babakhanian, Esayi Abu Musa era també un membre de la casa dels Aranshahíkides.
A partir de la conquesta musulmana del segle xi els aranshahíkides (que tenien possessions al Khatxèn) es van dividir en dues branques: la primera que eren ishkans de Goroz (Haband oriental) d'ençà el segle x, va dominar Dizak. La segona governava a Khokhanaberd (Gandzasar) i Andaberd. Del 1072 al 116 van governar a Siunia amb Senaquerim Ioan príncep de l'Altra Haband (Haband oriental) i rei nominal d'Aghuània (que va heretar Siunia com a marit de Shahandoukht, la germana i hereva de l'anterior rei Grigor III), i després el seu fill Grigor IV (1094-1116). La filla i hereva d'aquest darrer, Kata, es va casar amb el príncep haykida-hasanjalàlida de Khatxèn, Hasan I el Gran, al que va aportar la Siunia. La dinastia també governava a Balk, fins a la mort del príncep Mamkan que era príncep de Balk (i potser mantenia el nominal títol de rei d'Aghuània) a l'inici del segle xiii, a la mort del qual la seva filla Sempad es va casar amb Jalal I Dawla Hasan II (príncep de Khatxèn després titulat rei d'Artsakh i de Baghk) al qui va aportar Baghk (Balk).

## Referències

* ↑ «Kaghankatvatsi - La Història dels albanesos caucàsics». Arxivat de l'original el 2012-10-28. [Consulta: 13 novembre 2015].
* ↑ Arakel Babakhanian (Leo). Երկերի ժողովածու (Obres Completes). vol. II. Erevan, Armènia SSR :. Sovetakan Grogh, 1967, pàgs. 446- 449.
# Colomar d'Alins

El Colomar d'Alins és una fortificació medieval de la vila d'Alins, en el terme municipal homònim, a la comarca del Pallars Sobirà. És una obra declarada bé cultural d'interès nacional.

## Descripció

Torre de planta rectangular integrada per planta baixa i tres pisos, rematada per un xapitell de llicorella a quatre vessants. Construïda amb un aparell irregular de pedra pissarrosa i granítica. A partir de mitja alçada la torre s'estreny lleugerament i l'aparell és més petit. A les façanes presenta decoració amb lloses de pissarra disposades formant formes geomètriques. Sobre la porta d'accés, amb llinda de fusta, hi ha encastades dues inscripcions commemoratives d'una reforma efectuada en el segle xviii.

## Història

Situada sobre un promontori rocós a l'extrem de la població, fou utilitzada com a Comunicador per conjurar les tempestes. Fou molt modificada en els segles xvii i xviii.

## Referències

* 1 2 «Colomar d'Alins». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 setembre 2017].
# Henry Rolle

Sir Henry Rolle (1589–1656), de Shapwick a Somerset, fou Lord Jutge en Cap d'Anglaterra i Gal·les i també membre de la Cambra dels Comuns del Regne Unit per Callington, Cornualla, (1614–1623–4) i per Truro, Cornualla, (1625–1629).
# Toivakka

Toivakka és una població al centre de Finlàndia. Té una població de 2.465 habitants i una extensió de 413,94 km², dels quals 52,44 km² són d'aigua.

## Ciutats agermanades

* Kambja, Estònia
# Yupuá

El yupuá o yupuá-duriña és una llengua ameríndia actualment extingida que pertanyia al grup oriental de la família de les llengües tucanes. Havia estat parlada al Brasil.

## Referències

* ↑ Yupuá a la Biblioteca Digital Luso-Brasileira
# Casselton

Casselton és una població dels Estats Units a l'estat de Dakota del Nord. Segons el cens del 2000 tenia 1.855 habitants.

## Demografia

Segons el cens del 2000, Casselton tenia 1.855 habitants, 702 habitatges, i 509 famílies. La densitat de població era de 508 hab./km².
Dels 702 habitatges en un 40,7% hi vivien nens de menys de 18 anys, en un 63% hi vivien parelles casades, en un 6,4% dones solteres, i en un 27,4% no eren unitats familiars. En el 24,2% dels habitatges hi vivien persones soles el 10,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 3,16.
Per edats la població es repartia de la següent manera: un 31,6% tenia menys de 18 anys, un 5,9% entre 18 i 24, un 30,5% entre 25 i 44, un 20,2% de 45 a 60 i un 11,8% 65 anys o més.
L'edat mediana era de 34 anys. Per cada 100 dones de 18 o més anys hi havia 101,9 homes.
La renda mediana per habitatge era de 43.259 $ i la renda mediana per família de 49.567 $. Els homes tenien una renda mediana de 32.063 $ mentre que les dones 22.614 $. La renda per capita de la població era de 18.248 $. Entorn del 2,6% de les famílies i el 5,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Casselton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Casselton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Caixa Popular

Caixa Popular és una cooperativa de crèdit amb seu a Paterna (Horta de València). Creada el 1978, la seua xarxa d'oficines distribuïdes per les comarques de l'Horta de València, el Camp de Túria, la Ribera del Xúquer, la Costera, la Safor, la Vall d'Albaida i el Camp de Morvedre.
Es tracta d'una cooperativa de segon grau, el que significa que només poden ésser socis cooperatius altres cooperatives. Així Caixa Popular integra en el seu capital a les cooperatives més importants dels diferents sectors econòmics valencians: consum, moble, tèxtil, vidre, serveis, ensenyament, habitatges, ceràmica, joguets i metal·lúrgia. També els treballadors de l'entitat són socis de treball.
Caixa Popular esdevé un important promotor d'activitats i projectes compromesos amb l'economia, la cultura i la societat valenciana. Així és el principal patrocinador d'un campionat per a joves promeses de la pilota valenciana com és la Lliga Caixa Popular, també compta amb la targeta de crèdit anomenada Compromís pel Valencià que destina fins al 0,7% de l'import de les compres que es fan amb ella a Escola Valenciana-Federació d'Associacions per la Llengua.

## Vegeu també

* Lliga Caixa Popular
* Benet Delcán Zamudio

## Enllaços externs

* Web de Caixa Popular
# Chardon

Chardon és una població dels Estats Units a l'estat d'Ohio. Segons el cens del 2007 tenia 5.236 habitants.

## Demografia

Segons el cens del 2000, Chardon tenia 5.156 habitants, 2.147 habitatges, i 1.344 famílies. La densitat de població era de 432,8 habitants/km².
Dels 2.147 habitatges en un 30,5% hi vivien nens de menys de 18 anys, en un 49,7% hi vivien parelles casades, en un 9,9% dones solteres, i en un 37,4% no eren unitats familiars. En el 32,9% dels habitatges hi vivien persones soles el 13,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 3,02.
Per edats la població es repartia de la següent manera: un 24,9% tenia menys de 18 anys, un 6,9% entre 18 i 24, un 29,9% entre 25 i 44, un 22,5% de 45 a 60 i un 15,8% 65 anys o més.
L'edat mediana era de 37 anys. Per cada 100 dones de 18 o més anys hi havia 79,3 homes.
La renda mediana per habitatge era de 46.074 $ i la renda mediana per família de 57.845 $. Els homes tenien una renda mediana de 44.071 $ mentre que les dones 23.750 $. La renda per capita de la població era de 21.845 $. Aproximadament l'1,3% de les famílies i el 3,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chardon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Chardon». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Tomáš Koubek

Tomáš Koubek (26 d'agost de 1992) és un porter professional txec que juga actualment pel FC Augsburg 1907 alemany. Va fer el seu debut a la lliga txeca en una victòria 2 a 1 contra el Mladá Boleslav el 30 d'abril de 2011.

## Carrera internacional

A l'octubre de 2015 Koubek va ser convocat a la selecció absoluta del seu país per la classificació de la UEFA Euro 2016 contra els Països Baixos.

## Referències

* ↑ «Boleslav - Hradec 1:2, na překvapivé výhře nováčka se podíleli mladíci» (en txec). idnes.cz, 30-04-2011 [Consulta: 3 juliol 2011].
* ↑ «Holland 2-3 Czech Republic». dailymail.co.uk, 13-10-2015 [Consulta: 13 novembre 2015].

## Enllaços externs

* Tomáš Koubek - estadístiques internacionals al lloc web de l'Associació de Futbol de la República Txeca (txec)
* Tomáš Koubek - Estadístiques de la Lliga txeca de futbol a Fotbal DNES (txec)
# 1199
## Naixements
### Països catalans
### Món

* Zamora: Ferran III de Lleó i de Castella rei de Castella

## Necrològiques
### Països catalans

* Bernat III de Pallars Sobirà, comte de Pallars Sobirà
* Ramon de Caldes: jurista i degà de la Catedral de Barcelona

### Món

* 9 de febrer - Japó: Minamoto no Yoritomo, sisè shogun
* 6 d'abril - Chasluç, Ducat d'Aquitàniaː Ricard I d'Anglaterra, mort durant el setge del castell de Chasluç-Chabròl.

## Referències

* ↑ «On a rencontré le nouveau propriétaire du château de Richard Coeur de Lion en Haute-Vienne» (en francès). Le Populaire du Centre, 01-05-2019. [Consulta: 6 abril 2020].
# Creation Research Society

La Creation Research Society (CRS, que traduït seria la Societat d'Investigació de la Creació) és un grup de recerca cristiana que es dedica a la ciència de la creació. L'organització ha produït diverses publicacions, inclòs un diari i un llibre de text de biologia basat en la creació. Durant els primers anys de la seva existència, diferents visions sobre el creacionisme i el desacord sobre la seva declaració de creences ha fet que diversos membres de la junta directiva i membres votants fossin expulsats de l'organització.

## Creences i principis declarats

La CRS va aprovar la següent declaració de la creença, obligatori per a tots els membres:
* La Bíblia és la Paraula escrita de Déu, i perquè hi està inspirada, totes les seves afirmacions són històricament i científicament veritables en els autògrafs originals (N. del T.: en ser redactat per Ell, Déu). Per l'estudiós de la natura, això significa que el relat dels orígens en el Gènesi és una presentació de simples veritats històriques, de tal com va ser.
* Tots els tipus bàsics dels éssers vius, inclòs l'home, van ser fets per actes creatius directes de Déu durant la Setmana de la Creació descrita en el Gènesi. Qualsevol dels canvis biològics que s'han produït des de Setmana de la Creació s'han aconseguit només pels canvis en els tipus creats originalment.
* El gran diluvi descrit en Gènesi, comunament conegut com el Diluvi de Noè, va ser un esdeveniment històric en tot el món en tota la seva extensió i efecte.
* Som una organització d'homes i dones cristians de ciència que acceptem a Jesucrist com el nostre Senyor i Salvador. El relat de la creació especial d'Adam i Eva com un home i una dona i la seva posterior caiguda en pecat és la base de la nostra creença en la necessitat d'un Salvador per a tota la humanitat. Per tant, la salvació només pot venir a través d'acceptar a Jesucrist com el nostre Salvador.

## Referències

* ↑ «CRS Statement of Belief». Arxivat de l'original el 2007-09-27. [Consulta: 13 maig 2012].
# Archon

«Archon» té aquests significats:
* Arcont, magistratura de l'Antiga Gràcia.
* Archon (Aisne), municipi francès.
* Archon (gènere), gènere de papallones.